
REFERAT

privind avizarea Planului Urbanistic Zonal „Spaţii comerciale ” – Calea Aradului DN 69 km3, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara, precum şi prevederile  din P.U.Z. Director Nord aprobat cu H.C.L. 325/2005;

Având în vedere solicitarea înregistrată cu nr. UR2009-008006/27.07.2009 cu completările ulterioare, privind aprobarea Planului Urbanistic Zonal „Spaţii comerciale ” – Calea Aradului DN 69 km3, Timişoara;
Având în vedere prevederile Certificatului de Urbanism nr. 5125/02.11.2009, precum şi modificările survenite la Legea nr. 350/2001, în această perioadă;
Ţinând cont de Avizul de Oportunitate nr. 03/09.09.2009 şi Raportul de Avizare Favorabil nr. 07/PV-22.04.2010 al Comisiei Tehnice de Amenajare a Teritoriului şi de Urbanism;
Propunem Comisiilor din cadrul Consiliului Local al Municipiului Timişoara analizarea şi avizarea documentaţiei Plan Urbanistic Zonal „Spaţii comerciale ” – Calea Aradului DN 69 km3, Timişoara.
Documentaţia P.U.Z. „Spaţii comerciale ” – Calea Aradului DN 69 km3, Timişoara a fost afişată pe site-ul oficial al Primăriei Municipiului Timişoara începând cu luna august 2009 în vederea informării şi consultării populaţiei.

Pentru această documentaţie s-a organizat Dezbatere publică în data de 03 septembrie 2009, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului. Nu a fost înregistrată nici o sesizare în scris cu privire la această documentaţie;
Documentaţia Plan Urbanistic Zonal „Spaţii comerciale ” – Calea Aradului DN 69 km3, Timişoara, este elaborată de S.C. ATELIERELE ARHITECH S.R.L., proiect nr. 59/APO-1/08, la cererea beneficiarului S.C. APOLLINI COMPANY S.R.L.
Zona studiată care face obiectul acestei documentaţii, nu se află în zonă de protecţie a monumentelor istorice. Pentru această documentaţie s-a obţinut Avizul Consiliului Judeţean Timiş nr. 50 din 14.04.2010. 

Prin prezentul Plan Urbanistic Zonal „Spaţii comerciale ” – Calea Aradului DN 69 km3, Timişoara  nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului.

Terenul studiat în cadrul documentaţiei este situat în intravilanul extins al municipiului Timişoara, în partea de nord a oraşului, adiacent Căii Aradului – DN 69, km3, în partea de vest a giraţiei care duce la SELGROS, în vecinătatea U.S.A.B.
            Terenul studiat, în suprafaţă totala de 5000 mp  este înscris în CF nr. 402726 (provenită din conversia pe hârtie a C.F. nr. 201539), nr. CAD: 50640  reprezentând curţi construcţii intravilan extins,  fiind proprietatea  S.C.  APOLLINI COMPANY S.R.L. Timişoara. 

Prin documentaţia de urbanism s-a studiat terenul până la limitele de vecinătate ale U.S.A.B. conform Avizului Prealabil de Oportunitate nr. 03/09.02.2009, fiind prevăzute reglementări cu privire la aliniament, retrageri, zona de implantare, funcţiuni permise (servicii, comerţ, birouri, benzinărie), indici de construibilitate, precum şi posibilitatea extinderii giraţiei şi a Căii Aradului cu încă două benzi de circulaţie. Culoarul de protecţie pentru LEA 110kv, conform Avizului Enel Distribuţie Banat nr. 1453/18.11.2009, este rezervat în vederea realizării, într-o etapă ulterioară, a unui drum major de legătură între Calea Aradului şi Calea Torontalului, având în vedere că acesta va face legătura între Dumbrăviţa şi viitoarea locaţie a Spitalului Regional, documentaţie de urbanism în lucru..
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Accesul auto se va realiza din Calea Aradului, conform Avizului Comisiei de Circulaţie nr. TH2008-006739/23.10.2008.
In conformitate cu planşele 07A şi 08A „Circulaţia terenurilor” şi cu Declaraţia de donaţie a S.C. Apollini Company S.R.L., se va dona terenul necesar constituirii domeniului public, suprafaţa exactă urmând a fi stabilită până la faza de A.C., urmând ca ulterior să fie pus la dispoziţie terenul afectat de drumul de legătură de sub culoarul de protecţie a LEA.
Indicii de construibilitate propuşi prin documentaţie sunt:

 POT max.  =  40  %

 CUT max. =  1,5
 Regim de înălţime max. = P+2E
Se propun spaţii verzi de min 25 % conform Avizului Agenţiei Regionale pentru Protecţia Mediului  nr. 34 din 05.01.2010.
Autorizaţia de Construire se va putea emite doar după ce suprafeţele de teren afectate de dezvoltarea tramei stradale din prima etapă, vor fi trecute în domeniu public. 

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Plan Urbanistic Zonal „Spaţii comerciale ” – Calea Aradului DN 69 km3, Timişoara se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  
Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitate a realizării acestui obiectiv.

DIRECTOR DIRECŢIA URBANISM,

Arh. Emilian Sorin CIURARIU

CONSILIER,






CONSILIER
Arh. Loredana PĂLĂLĂU




Ing. Sorina POPA
AVIZAT JURIDIC,

PAGE  
1
Cod FP 53-01, ver. 1


